
wad na bayad-pinsala sa 7,526 na biktima 

ng pasistang diktadurang Marcos. Nitong 
Marso 1, sinimulang ibahagi sa kanila ang hala- 
gang 57.5 milyon na katumbas ng mahigit 
P40,000 lamang bawat isa. Bagamat tinatanggap 
nila ang maliit na halaga bilang danyos, hindi pa 
rin sila lubos na nalulugod. Patuloy ang pagkau- 
haw nila para sa tunay na katarungan. 

Hindi sila lubusang nasiyahan sa ginawang 
pagkatawan sa kanila ng abugadong si Robert 
Swift. Mahigit 2,000 sa orihinal 
na 9,539 na nagsampa ng kaso sa 
korte sa US noong 1988 ang ina- 
lis sa listahan batay sa bagong 
itinakdang “rekisito” ni Swift. 
Marami sa kanila ang tumungo sa 
Maynila at nadismaya nang mala- 
mang sila ay tinanggal sa listahan. 

Kalakhan ng mga biktima ng 
pasistang diktadura ay 
nagkakaedad na. Mara- 


Kie na kulang at lubhang huli ang igina- 


mi ang namatay na. EG KP 
Dalawampu't limang ZA EP 


taon na ang nakalili- 
pas mula nang mai- 
bagsak ang diktadu- 
rang Marcos. Noon pang 
1992 nagtagumpay ang 
mga biktima sa isinampa nilang kaso 
sa Hawaii Federal District Court kung 
saan napatunayan na may sala ang re- 

himeng Marcos sa malalalang paglabag 
sa karapatang-tao. Malaking inhustisya 
ang labis-labis na pagkaantalang isakatuparan 
ang bayad-pinsala sa mga biktima at pagpa- 


Pagbubukas ng 


Mga tampok sa 
g P usapang pangkapaya- 


isyung ito... 


paan PAHINA 3 


Mga aktibista ng KMP 
at BM, pinaslang 


pabaya sa mga Marcos at kanilang kroni na patu- 
loy na mamayagpag sa kapangyarihan. 

Kulang na kulang ang kabuuang inareglong 
halagang $7.5 milyon na piaghatian ng libu-li- 
bong biktima ni Marcos. Napakaliit nito kumpara 
sa tindi ng kalupitang dinanas nila sa ilalim ng 
pasistang rehimen. Pero higit dito, napakaliit ni- 
to bilang parusa sa pasistang diktador na nagka- 
mal ng napakalaking yaman at nagpakasasa sa ka- 
pangyarihan. Kulang pa sa isang porsyento ito ng 
itinakdang $1.97 bilyong bayad-pinsala ng korte 

sa US. Para sa mga Marcos at kanilang 
mga alipures, barya lamang ito 
na animo'y isinaboy nila para 
patahimikin ang patuloy na si- 
gaw para sa katarungan. 


BIKTIMA) 


Kaguluhan sa Libya, 
sinasagpang ng US 


PAHINA 6 PAHINA 11 


Patuloy ang sigaw para sa 
katarungan ng mga biktima ng 
pasistang diktadurang Marcos. 
Karamihan sa kanila ay mga 
manggagawa, magsasaka, es- 
tudyante, kababaihan, mga ta- 
ong-simbahan at iba pang 
karaniwang mamamayang na- 
nindigan laban sa pasistang re- 
himen at nakibaka para sa kata- 
rungang panlipunan at pamban- 
sang paglaya. Sila ang panguna- 
hing biktima ng mga ekstrahu- 
disyal na pamamaslang, pagdu- 
kot, tortyur, iligal na pang- 
aaresto at pagkulong at iba 
pang karumal-dumal na pagla- 
bag sa karapatang-tao. 

Walang ipinakitang malasa- 
kit ang mga reaksyunaryong re- 
himen sa mga biktima ng dikta- 
durang Marcos nitong nakaraang 
25 taon. 

Sa halip na kilalanin ang ka- 
rapatan ng mga biktima na ma- 
bigyan ng karampatang bayad- 
pinsala, binakuran ng mga rehi- 
meng ito ang bilyun-bilyong 
dolyar na nakaw na yaman ng 
mga Marcos upang magamit sa 
pansariling kapakanan at masu- 
hayan ang kanilang bangkaro- 
teng paghahari. Hinarang nila 
ang mga panukalang batas na 
inihapag sa Kongreso para ipa- 
tupad ang desisyon ng korte sa 
US noong 1995. 

Hindi lamang sinagkaan ng 
sunud-sunod na reaksyunaryong 


rehimen ang pag- 
bibigay ng danyos 
sa mga biktima, 
wala ring mapag- 
pasyang hakba- 
nging naisagawa 
ang mga ito para 
igawad ang nara- 
rapat na parusa 
sa diktador, sa 
kanyang asawa, 
mga anak at gala- 
may na kasapakat 
niya sa pandarambong at sa pa- 
nunupil sa bayan. Sa loob ng 25 
taon ay sistematikong inuk-ok 
ang katarungan at pinahintulu- 
tang mamayagpag muli ang pa- 
milya ng diktador. Ang kanilang 
mga tapat na alipures na nagpa- 
tupad ng batas militar ay nasa 
matataas na katungkulan nga- 
yon sa reaksyunaryong estado. 

Habang nagpahayag ng pag- 
suporta ang rehimeng Aquino sa 
pagbibigay ng danyos sa mga 
biktima ng diktadurang Marcos, 
naghapag naman ng mosyon 
ang mga abugado nito para pi- 
gilin ang posibilidad na may 
makuha pang ibang danyos. Tu- 
lad ng mga sinundan nitong re- 
himen, patuloy pa ring tinutu- 
tulan ng gubyernong Aquino 
ang mga pagsisikap ng mga bik- 
tima at mga abugado nila na 
makakuha ng karampatang ba- 
hagi ng mga natutuklasang ya- 
man ng yumaong diktador. 


Wala ring 
ginagawang 
hakbang ang 
rehimeng 
Aquino para 
maparusahan 
ang mga Mar- 
cos at mga 
galamay nila 
para sa pan- 
darambong at 
malalalang 
paglabag sa 
karapatang-tao. Isang malaking 
kabalintunaan na sa ilalim ng 
rehimeng Aquino ay pinapali- 
pad-hangin ngayon ang pakiki- 
pagkasundo sa mga Marcos at 
ang pagpapahintulot na maili- 
bing ang mga labi ng yumaong 
diktador sa Libingan ng mga Ba- 
yani. 

Pinatutunayan lamang ng 
kasaysayan ng bansa nitong na- 
karaang dalawa't kalahating de- 
kada na ang tunay na kataru- 
ngan ay hindi matatamo ng ma- 
mamayan sa ilalim ng reaksyu- 
naryong estado. Walang kahit 
isa sa mga nagdaang rehimen 
ang nakapagparusa sa malala- 
king mandarambong at pasista 
na umapi at nagsamantala sa 
mamamayan. Hindi naparusahan 
sina Marcos, Ramos, Estrada, Ar- 
royo at marami pang iba. 

Sa kabila ng matatayog na 
salita ni Benigno Aquino III la- 
ban sa korapsyon, wala pa rin 
siyang ginagawang hakbang pa- 
ra parusahan ang malalaking 
magnanakaw ng nagdaang rehi- 


Nilalaman men ni Gloria Arroyo. Wala pa 


rin siyang hakbanging nagpapa- 
kitang naiiba ang kanyang rehi- 
men sa mga nagdaang rehimen 
sa usapin ng pagnanakaw, kalu- 
pitan at pang-aabuso sa ka- 
pangyarihan. 

Hindi maaasahan ng mama- 
mayan na parurusahan ng nag- 
haharing uri ang kanilang kapwa 
mang-api, mandarambong at 
mapagsamantala. Nasa kamay 
ng mamamayan at kanilang mi- 
litante at rebolusyonaryong pa- 
kikibaka ang pagkakamit ng tu- 
nay na katarungan. AB 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


2 ANG BAYAN Marso 7, 2011 


Pagbubukas ng pormal 
na usapang pangkapayapaan, 


nagtagumpay 


pangkapayapaan sa kabila ng pananabotahe ng mga ultra- 


NG at nagtapos ang pagbubukas ng pormal na usapang 


pasistang elemento sa militar at pulisya. Matapos ang pitong 
araw na usapan, naglabas ng pinag-isang pahayag ang dalawang 


panig. 

Muli nilang pinagtibay ang 
nagdaang mga kasunduan, kabi- 
lang ang The Hague Joint Decla- 
ration at lahat ng mga kasundu- 
ang pinirmahan ng Gubyerno ng 
Pilipinas (GPH) at ng NDFP 
hanggang Abril 2004. 

Pinagkaisahan din ng dala- 
wang panel ang saklaw at haba 
ng buong usapan. Alinsunod di- 
to, itinakdang tapusin at pirma- 


han ng magkabilang panig ang 
Comprehensive Agreement on 
Social and Economic Reforms 
(CASER) sa Setyembre 2011: ang 
Comprehensive Agreement on 
Political and Constitutional Re- 
forms (CAPCR) sa Pebrero 2012: 
at ang Comprehensive Agree- 
ment on End of Hostilities and 
Disposition of Forces (CAEHED) 
sa Hunyo 2012. 


Kasaysayan ng kawalang katarungan 


agsampa ng kasong sibil noong 1986 sa Hawaii Federal Dis- 

trict Court ang 9,539 biktima ng paglabag sa karapatang-tao 
laban samga Marcos at kanilang propyedad. Noong 1992, inila- 
bas ng korte ang husga nitong nagkasala si Marcos sa mga kri- 
men ng paglabag sa karapatang-tao. Inutusan ang mga Marcos 
na bayaran ng $1.97 bilyon ang mga biktima bilang danyos. 


Noong 1998, nagpasya ang 
kataas-taasang hukuman ng 
Switzerland na ibalik sa Pilipi- 
nas ang 5640 milyong nakaw 
na yaman ng mga Marcos na 
nakadeposito sa mga bangko 
roon. Alinsunod sa desisyong 
iyon, ang pondo ay ipinasok sa 
isang bangko na pangangala- 
gaan ng gubyerno ng Pilipinas. 
Mula sa pondong ito ay kukuha 
ng halagang gagamitin para 
igawad ang danyos sa mga bik- 
tima ng paglabag sa karapa- 
tang-tao. Isasagawa ito alinsu- 
nod sa isang bubuuing batas 
para sa kompensasyon ng mga 
biktima. Bahagi ng kailangang 
resolbahin ang umiiral na batas 
na nagsasaad na ang mababa- 
wing nakaw na yaman ng mga 
Marcos ay gagamiting pondo 
para sa reporma sa lupa. 

Noong 2003, iniutos ng 

Korte Suprema ng Pilipinas 
ang paglilipat ng pondong ito 
sa tesorero ng gubyerno. Dahil 
dito, noon pa man ay pina- 
ngambahan na ng mga biktima 
na hindi na ito magagamit pa- 
ra sa kompensasyon. Matapos 
ang mahigit 15 taon, hindi pa 
rin naipapasa ang batas para 
sa kompensasyon ng mga bik- 
tima. Ang panukalang batas ay 
dati nang idineklarang prayo- 
ridad sa Kongreso subalit hi- 
narang ng nagdaang rehimeng 
Arroyo. Muli itong isinampa 
nina Bayan Muna Rep. Neri 
Colmenares at Teddy Casifo sa 
Kongreso noong Disyembre 
2010. 

Kaduda-dudang areglo. Sa 
pamamagitan ni Atty. Robert 
Swift, naghabol ng pakikipag- 
areglo sa mga Marcos ang ilang 
grupo na dating kabilang sa 


Kaugnay ng CASER, magka- 
karoon ng tatlong magkakahi- 
walay na pagpupulong mula 
Hunyo hanggang Agosto nitong 
taon. Papasadahan ng dalawang 
grupo ang nasimulang trabaho 
na nabalam mula pa noong 
2001. 

Samantala, bubuuin na ng 
dalawang panel ang kani- 
kanyang working group para sa 
Political and Constitutional Re- 
forms. Magsisimula ang pag- 
pupulong ng dalawang grupo sa 
Oktubre 2011. 

Muli ring bubuhayin ang 
Joint Monitoring Committee 
(JMC), pitong taon matapos ito 
isaisantabi ng GPH. Bubuuin ni- 
la ang gabay para sa mga ope- 
rasyon ng JMC at magpupulong 
ito sa Marso 2011. 

Alinsunod sa Joint Notes 


orihinal na nagsampa ng ka- 
so. Si Swift ay isa sa mga 
abugado sa kasong isinampa 
sa Hawaii, subalit matagal 
nang itinakwil ng karamihan 
ng mga biktima. 

Ang halagang ipinamaha- 
gi nitong Marso ay bahagi ng 
$10 milyong pakikipag-areglo 
ni Swift kay Jose Campos, 
isang kilalang kroni ni Marcos 
na nakabase sa US. Ang 52.5 
milyon ay mapupunta kay 
Swift samantalang ang 57.5 
milyon ang ipamamahagi sa 
mga biktima. Gumawa si Swift 
ng sariling sistema ng pagtu- 
koy kung sino ang mga bikti- 
ma na iba pa sa ginawa ng 
korte sa US. 

Malaki ang pagdududa sa 
ginawang pakikipag-areglo. 
Ang kabuuang halaga ng pro- 
pyedad na nasa kontrol ni 
Campos ay umaabot sa 578 
milyon, subalit pumayag si 
Swift na $10 milyon lamang 
ang kunin para sa bayad-pin- 
sala. Nangangahulugan ito na 
mananatili sa kontrol ni Cam- 
pos ang halos 90% ng nakaw 
na yaman. [AB] 


noong Enero 18, 2011, sisika- 
pin ng GPH ang kagyat na pag- 
papalaya sa lahat o karamihan 
sa 14 na ikinulong na konsul- 
tant at personalidad na saklaw 
ng JASIG bago ang pangala- 
wang serye ng pormal na usa- 
pan. Noong 2004, nagbitiw na 
ng katulad na pangako ang 
GPH, subalit hindi ito natupad. 
Ngayong 2011, idinagdag ng 
NDFP ang mga pangalan nina 
Danilo Badayos, Leopoldo Ca- 
loza, Alan Jazmines at Ramos 
Patriarca sa listahan ng mga 
ibeberipika alinsunod sa JASIG 
Supplemental Agreement. 

Ayon sa NDFP, masalimuot at 
pabagu-bago ang naging takbo 
ng usapan. Hindi naging mali- 
naw hanggang sa kahuli-hulihan 
kung ang usapan ay magtatapos 
sa positibo o negatibong kata- 
yuan o kung mababalam itong 
muli. Gayunpaman, kinikilala ng 
NDFP na gayon ang katangian 
ng mga usapan at patunay ng 
pagpupursige ng dalawang pa- 
nel ang mga puntong napagkai- 
sahan. Kinikilala rin ng NDFP na 
maraming binitiwang mga pusi- 
syon ang dalawang panig, kung 
kaya naging posible ang pagsu- 
long ng usapan. 

Isa sa mga binitiwang pusi- 


Daet 4, pinalaya na 


syon ng GPH ang pagturing ni- 
tong teroristang organisasyon 
ang PKP at BHB, gayundin ang 
punong konsultant ng NDFP na 
si Jose Maria Sison. Gayunpa- 
man, dapat obligahin ng GPH 
ang mga armadong pwersa ni- 
to, laluna ang pulisya at mili- 
tar, na galangin ang pani- 
bagong pusisyon ng GPH. Pina- 
alalahanan ng NDFP ang GPH 
na hanggang sa magkaroon ng 
magkatugong deklarasyon ng 
tigil-putukan, binabansagan pa 
rin ng PNP ang PKP, BHB at 
NDFP na mga “teroristang ko- 
munista.” 

Sa kabila ng deklarasyon ng 
magkatugong tigil-putukan, la- 
ganap at walang patid pa rin 
ang mga operasyong militar ng 
AFP sa ilalim ng civil-military 
operations (CMO) sa ilalim ng 
Oplan Bayanihan. 

Hinamon naman ni Fidel 
Agcaoili, tagapagsalita ng 
NDFP peace panel, ang rehi- 
meng Aquino na mahigpit na 
manindigan para lutasin ang 
ugat ng armadong tunggalian 
kung gusto nitong magkaroon 
ng tunay na pakikipagkasundo 
sa rebolusyonaryong kilusan. 
Aniya, kung gusto ng GPH at ng 
panel nito na pabilisin ang 


pi” noong Pebrero 4 ang apat na aktibista at lider-masang 
iligal na inaresto sa isang reyd ng militar noong Nobyembre 


2010. 


Sina Esmeraldo Bardon (ta- 
gapangulo ng Kilusang Magbu- 
bukid ng Pilipinas-Camarines 
Norte), Denver Bacolod (istap 
ng Karapatan-Camarines Norte), 
Merlo Bernas (myembro ng Ka- 
bataan Party) at Elpidio de Luna 
(isang kalalaya lamang noon na 
detenidong pulitikal) ay basta 
na lamang dinampot sa upisina 
ng provincial chapter ng Kara- 
patan at iba pang progresibong 
grupo noong Nobyembre 10. Ti- 
nagurian silang “Daet 4.” 

Walang mandamyento de 


aresto ang mga sundalo at pu- 
lis nang hulihin sila. Tinangay 
din ng mga nangreyd na pasis- 
ta ang kanilang mga kagamitan 
sa upisina, personal na gamit 
at perang nagkakahalagang 
P5,500. Hanggang ngayon ay 
hindi pa ibinabalik ang mga ito 
sa kanila. 

Pinaratangan silang mga 
myembro ng Bagong Hukbong 
Bayan at tinamnan ng mga eks- 
plosibo ang upisina para ma- 
sampahan sila ng kasong krimi- 
nal. Sinampahan din sila ng ka- 


usapan at magkaroon ng kasun- 
duan sa pulitika, dapat bigyan 
nito ng konsiderasyon ang sam- 
pung-puntong mungkahi para 
sa Concise Agreement for an 
Immediate Just Peace na isinu- 
mite ng NDFP sa GPH noong 
Agosto 2005. Kung talagang in- 
teresado ang GPH na matapos 
ang mga kasunduan ayon sa iti- 
nakdang panahon, ani Agcaoili, 
dapat mas naging determinado 
ang GPH na itakda ang kasunod 
na serye ng usapan. 

Binati naman ng PKP ang 
matagumpay na muling pagbu- 
bukas ng usapan at ang pinag- 
kaisahan nitong iskedyul ng 
mga pag-uusap. Gayunpaman, 
pinaalalahanan ng PKP ang ma- 
mamayan na dantaon nang 
umiiral ang mga problema sa 
pulitika at ekonomya na nasa 
ugat ng armadong tunggalian. 
Kabilang dito ang sistemati- 
kong pagsasamantala at pang- 
aapi na dulot ng kawalan ng lu- 
pa, kahirapan at laganap na ka- 
walan ng trabaho. Mahirap lu- 
tasin ang gayong malalalim na 
problema sa loob lamang ng 18 
buwan. Dagdag pa rito, walang 
tigil ang mga armadong pwersa 
ng rehimen sa pananabotahe at 
pagdiskaril sa usapan. AB 


song rebelyon at pang-uupat ng 
sedisyon. 

Nauna na silang pinawalang- 
sala sa kasong rebelyon at 
pang-uupat ng sedisyon. Nang 
maibasura na ang kaso hinggil 
sa iligal na pag-iingat ng mga 
eksplosibo, hindi na umapela 
ang pulisya. Anang abugado ng 
Daet 4, “Alam nilang walang pa- 
tutunguhan ang kaso dahil ga- 
wa-gawa lamang ito.” Bagkus ay 
nakiusap pa ang pulisya na hu- 
wag na silang sampahan ng 
kontra-asunto dahil pinilit la- 
mang daw sila ng militar na 
isampa ang gayong mga kaso la- 
ban sa “Daet 4.” Naghahanda 
ngayon ang kanilang abugado 
na kasuhan ang militar. AB 

Paglabag ng AFP 
sa tigil-putukan, binatikos 


Bagong Hukbong Bayan (BHB) at lahat ng rebolusyonaryong 


Mes na sinuportahan ng Partido Komunista ng Pilipinas, 


pwersa ang magkatugong pitong-araw na tigil-putukan na 
idineklara kapwa ng NDFP at GPH bilang pagsuporta sa usapang 
pangkapayapaan. Gayunman, binatikos ni Kasamang Luis Jalando- 
ni, tagapangulo ng NDFP Negotiating Panel, ang patuloy na pagla- 
bag ng mga pwersang panseguridad ng GPH sa tigil-putukan sa 


iba't ibang bahagi ng bansa. 

Sa Mindanao pa lamang, 
ayon kay Jorge “Ka Oris” Mad- 
los, tagapagsalita ng NDF-Min- 
danao, nagkaroon ng 23 kaso 
ng paglabag sa tigil-putukan sa 
mga prubinsya ng Bukidnon, 
Davao Oriental, Davao del Nor- 
te, Compostela Valley at Suri- 
gao del Norte. Tahasang nila- 
bag ng mga pwersa ng AFP- 
PNP-CAFGU ang kanilang idi- 
neklarang tigil-putukan sa 
Southern Mindanao Region 
nang maglunsad sila ng operas- 
yong kombat sa mga kabundu- 
kan ng Compostela Valley, 
Davao Oriental at Agusan del 
Sur laban sa BHB sa despera- 
dong tangkang iligtas ang 
pinangangalagaan nitong tat- 
long bihag ng digma. 

Noong Pebrero 24, iniulat ni 
Ka Greg Bañares, tagapagsalita 
ng NDF-Bicol, na may di baba- 
ba sa 19 na kaso ng paglabag 
ang AFP sa tigil-putukan sa re- 
hiyon. Aniya, tuluy-tuloy ang 
mga opensibong operasyon at 
armadong probokasyon ng AFP 
sa mga sonang gerilya rito. 

Kinabibilangan ito ng 14 na 
operasyong kombat at limang 
kaso ng malulupit na operasyon 
ng Reengineered Special Opera- 
tions Teams (RSOT). Labintat- 
long (13) barangay sa mga ba- 
yan ng Casiguran, Gubat at Sor- 
sogon City ang patuloy na inaa- 
take ng operasyong SOT. Sang- 
kot na mga pwersa ang 49th IB 
at 903rd Brigade habang 23 ba- 
rangay sa bayan ng Aroroy, Mas- 
bate ang isinailalim sa opera- 
syong SOT ng 9th IB at 903rd 
Brigade mula Pebrero 2 hang- 

gang sa kasalukuyan. 

Ipinakikita nito na hindi ka- 
ya ng gubyernong Aquino na pa- 
sunurin at disiplinahin ang mga 
tauhan nito sa AFP upang iga- 
lang kahit ang sarili nitong de- 
karasyon ng tigil-putukan. Wa- 
lang katiyakan, kung gayon, na 
igagalang at ipatutupad ng gu- 
byernong Aquino at ng AFP ang 
mga kasunduang ibubunga ng 
negosasyong pangkapayapaan 
sa pagitan ng GPH at ng NDFP, 
sabi pa ni Bañares. 

Noong Pebrero 15, kasabay 
ng pagsisimula ng tigil-putukan 
ay sinimulan din ng 2nd IB at 
901st Brigade ang operasyong 
SOT sa mga barangay ng Talin- 
talin, Apod at Rawis sa bayan 
ng Libon, Albay. Mag-iisang bu- 
wan na rin ang operasyong SOT 
ng 2nd IB sa mga barangay ng 
Balabagon at Cavit sa bayan ng 
Manito, Albay. 

Kahit umiiral na ang tigil- 
putukan ay nagsasagawa pa rin 
ng operasyong kombat ang 42nd 
IB sa apat na barangay ng Cara- 
moan, Camarines Sur. Naglunsad 
naman ng operasyong militar 
ang 2nd IB sa mga barangay ng 
Quinartelan at Manawan sa ba- 
yan ng Camalig, Albay at sa mga 
barangay ng Maogog, San Roque 
at San Vicente sa bayan ng 
Jovellar, Albay mula Pebrero 16 
hanggang 21. 

Sa Sorsogon, palihim na 
pumasok sa ilang barangay ng 
Bulan at sa hangganan ng mga 
bayan ng Barcelona at Gubat 
ang mga tropa ng 49th IB ba- 
go magkabisa ang tigil-putu- 
kan noong Pebrero 15. Ilang 


araw silang nagtago sa kasu- 
kalan ngunit bigong matagpu- 
an ang yunit ng BHB kaya bu- 
malik na lamang sa kanilang 
mga kampo. 

Patraydor na sinalakay ng 
isang yunit ng 49th IB ang 
isang yunit ng BHB sa Barangay 
Magdagosong, Irosin, Sorsogon 
noong Pebrero 16 ng madaling 
araw. Maagap namang nagpaa- 
bot ang mga taumbaryo sa mga 
Pulang mandirigma at ligtas na 
nakaatras ang yunit ng BHB 
nang walang nangyaring putu- 
kan. 

Noong Pebrero 21, bandang 
alas-9 ng gabi, sinalakay ng na- 
kadamit-sibilyang mga sundalo 
ng 49th IB ang Barangay San 
Juan Daan sa bayan ng Bulan, 
Sorsogon. Nakasakay sila sa 
isang van at dalawang motorsik- 
lo at iligal na pinasok at hina- 
lughog ang limang bahay ng 
mga sibilyan. Hinahanap daw 
nila ang isang kasapi ng BHB sa 
lugar. 

Noon namang Pebrero 14, 
isang araw bago magbukas ang 
usapan ay dinakip ng mga pwer- 
sa ng 7th ID si Kasamang Alan 
Jazmines, isa sa mga konsultant 
ng NDFP sa usapang pangkapa- 
yapaan na saklaw ng proteksyon 
sa ilalim ng Joint Agreement on 
Safety and Immunity Guarantees 
(JASIG). 

Sa Samar, nagkaengkwentro 
ang dalawang Pulang mandirig- 
ma at mga pinaghihinalaang 
elemento ng 34th IB na mata- 
gal nang nakapusisyon para sa 
pananambang sa gilid ng 
Barangay Cataydungan, San Jo- 
se de Buan noong Pebrero 16- 
17. Walang kaswalti sa panig 
ng BHB. 

Kinabukasan, dalawang ko- 
lum naman ng mga sundalo ang 
nag-operasyon sa Barangay. 
San Isidro at Cataydungan, sa- 
mantalang may isa pang kolum 
na nanggalugad sa may baha- 
ging gubat. Nagtuluy-tuloy ang 
kanilang operasyon hanggang 
sa katapusang linggo ng Pebre- 
ro. [AB] 


sn PANANALANTA NG PASISTANG ESTADO 


Mga aktibista ng KMP at BM, 


pinaslang 


Bayan Muna (BM) sa Albay at isang lider-magsasaka sa 


W=: awang pinaslang ng militar ang isang aktibista ng 


Davao del Sur. Pinagbabaril din ng mga sundalo ang isang 
grupo ng mga Aggay sa Cagayan at ibinintang ang krimen sa Ba- 


gong Hukbong Bayan (BHB). 


Marso 1. Inaresto ng mga 
pulis ng Bacolod City si Rogina 
Quilop, 42, sa Bacolod-Silay air- 
port, bandang alas-6:30 ng ga- 
bi, sa gawa-gawang kaso ng ar- 
son. Inaakusahan siyang kasapi 
ng BHB at sangkot sa pagsunog 
ng isang transloading station sa 
bayan ng Toboso, Negros Occi- 
dental. Ang totoo, si Quilop ay 
tagapamahala ng isang lokal na 
kooperatiba at myembro ng Ka- 
rapatan. 

Pebrero 27. Pinaslang ng 
mga elemento ng 39th IB ang 
mag-amang Rody at Rody Rick 
Dejos sa Sityo Malusing, Bara- 
ngay Zone 1, Sta. Cruz, Davao 
del Sur. Ang nakatatandang De- 
jos ay pangalawang tagapangu- 
lo ng lokal na sangay ng Kilu- 
sang Magbubukid ng Pilipinas 
(KMP) at aktibo sa kampanya la- 
ban sa Barangay Defense System 
at panghaharas ng militar sa ka- 
nilang baryo. Dahil dito, ang ka- 
nyang pangalan ay unang-una 
sa listahan ng 39th IB ng mga 
tagabaryo na pinapupunta sa 
detatsment para sumailalim sa 
interogasyon. 

Tinakot at pinilit siyang pa- 
pirmahin sa dokumentong nag- 
sasaad na isa siyang kasapi ng 
kilusang lihim na sumuren- 
der. Noong 2009, sinabihan 
siya ng 39th IB na lusawin 
ang lokal na tsapter ng 
KMP. Nitong Disyembre ay 
pinaputukan siya ng mga 
sundalo ng 39th IB para 
takutin. Sa kabila ng la- 
hat ng panggigipit ay hin- 
di itinigil ng nakatatan- 
dang Dejos ang kanyang 
mga aktibidad kaya siya pi- 


6 


naslang. Pinatay naman si Rody 
Rick dahil nasaksihan niya ang 
pagpaslang sa kanyang ama. 

Pebrero 27. Pinwersa ng mga 
elemento ng 39th IB ang magka- 
patid na Johnson at Danilo Tio, 
parehong taga-Sityo Tambulang, 
Barangay  Danwata, Malita, 
Davao del Sur na pumapel bilang 
mga surenderi ng BHB na buma- 
ba umano mula sa kabundukan 
dahil sa kagutuman at kahirapan. 
Ang magkapatid na Tio ay mga 
karaniwang tagabaryo na kailan- 
ma'y hindi naging myembro ng 
anumang yunit ng BHB. Sa nga- 
yon ay detenido pa rin sila ng 
militar sa New Argao, Malita, 
Davao del Sur. 

Pebrero 25. Pinaslang ng 
mga elemento ng 9th ID si Ro- 
del Estrallado, isang aktibista 
ng Bayan Muna. Dinukot si Es- 
trallado ng militar sa tapat ng 
isang basketball court sa Bara- 
ngay 3 sa Malilipot, Albay. Ayon 
sa mga testigo, nagpakilala ang 
mga armadong militar na mga 
ahente ng Philippine Drug 


Enforcement Agency (PDEA). 
Pwersadong isinakay si Estralla- 
do sa isang naghihintay na van 
na may plate number na MSL- 
902. Pinabulaanan ng mga upi- 


syal ng PDEA na sila ang nagpa- 
tupad ng naturang operasyon. 

Nagkabuhul-buhol ang dila 
ni Maj. Harold Cabunoc, taga- 
pagsalita ng 9th ID nang pilit 
nitong pagtakpan ang krimen 
ng militar. Pinalalabas ni Cabu- 
noc na si Estrallado ay isang 
mandirigma ng BHB na napatay 
daw sa isang engkwentro sa Ba- 
rangay Bulwang, Bato, Camari- 
nes Sur. Subalit hindi niya mai- 
paliwanag kung papaanong na- 
patay si Estrallado sa isang eng- 
kwentro na nangyari sa Camari- 
nes Sur mahigit dalawang oras 
bago siya dukutin sa Albay. 

Pebrero 12. Tinakot ng nag- 
ooperasyong mga elemento ng 
17th IB si Tokong Tayan, magsa- 
saka ng Sityo Camandarinan, 
Barangay Camandarinan, Sta. 
Teresita, Cagayan at pinagban- 
taang papatayin ang kanyang 
anak kung hindi niya aaminin 
na nagbase ang BHB sa kanyang 
purok. 

Nasalubong din ng mga sun- 
dalo ang isang nagngangalang 
Balong at pinaipitan ng bala sa 
pagitan ng mga daliri. 

Sinira ng kaaway ang mga 
mais ng magsasakang si Bong 
Tacla. Pinatid nila ang bakod na 
barbed wire sa maisan ni Tacla 
at inapak-apakan at pinagsisipa 
ang mga tanim. 

Ipinakain din ng mga sunda- 
lo sa aso nila ang manok ni Ely 
Talbo at hindi ito binayaran. 

Pebrero 9. Walang awang ti- 
nambangan ng mga nag-oopera- 
syong tropa ng 17th IB at RMG 
ang isang pangkat ng magkaka- 
mag-anak na minoryang Aggay, 
na magbababa sana ng kanilang 
produktong yantok, sa Sityo 
Nagsicoan, Barangay Villa Cielo, 
Buguey, Cagayan bandang alas- 
11 ng tanghali. Napatay si Julie 
Rosal, 32 anyos, habang nasu- 
gatan naman ang kanyang ka- 
patid na si Elvis Rosal, 28 

MATATAGUMPAY NA OPENSIBA NG BHB Mr 


6 patay, 9 sugatan 
sa mga ambus ng BHB 


patay at siyam ang nasugatan sa tatlong pananambang na 


D bababa sa anim na elemento ng pasistang kaaway ang na- 


inilunsad ng Bagong Hukbong Bayan (BHB) nitong Pebrero. 
Apat na malalakas na armas ang nasamsam at matagumpay ding 
napatigil ng mga gerilya ang mapaminsalang operasyon ng isang 


minahan. 

Pebrero 26. Nasamsam ang 
tatlong ripleng M16 at isang 
M14 nang ambusin ng mga Pu- 
lang mandirigma ng Sergio Lobi- 
na Command ng BHB ang mga 
pulis na security escort ni Mayor 
Rolando Evardone ng Arteche. 
Ang pananambang ay inilunsad 
sa Barangay Catumsan, Arteche, 
Eastern Samar. Ayon kay Ka Kar- 
los Manuel, tagapagsalita ng 
Efren Martires Command ng BHB 
sa Eastern Visayas, napatay dito 
si P/Insp. Al Tandiado at nasu- 
gatan ang tatlo niyang tauhan. 

Pagparusa ito sa mga pwer- 
sa ng Philippine National Po- 
lice-Regional Mobile Group da- 
hil sa aktibo nilang paglahok sa 
mga operasyong pangkombat 
laban sa BHB, dagdag pa ni Ka 
Manuel. Sa kabilang banda, ay- 
on kay Ka Manuel, iniimbesti- 
gahan pa ang pagkakasugat ni 
Noe Operario, isa umanong si- 
bilyang nahagip ng bala sa nat- 
urang ambus. 


Pebrero 26. Inambus ng 

isang yunit ng Nona del Rosario 
Command ng Bagong Hukbong 
Bayan (BHB-NDRC) ang mga 
elemento ng 86th IB bandang 
alas-10:30 ng umaga sa hangga- 
nan ng Barangay Cawayan, Asi- 
pulo at Barangay Ambasa, La- 
mut sa lalawigan ng Ifugao. Di 
bababa sa tatlong sundalo ang 
napatay at apat ang malubhang 
nasugatan habang may ilan 
pang nawawala. Ayon kay Ka Wi- 
gan Moncontad, tagapagsalita 
ng BHB-NDRC, halos dalawang 
buwan nang nananalanta sa lu- 
gar ang 86th IB. Patuloy naman 
silang nasubaybayan sa tulong 
na rin ng mamamayan. 

Pebrero 1. Tinambangan ng 
mga Pulang mandirigma ng Hen- 
ry Abraham Command ng BHB 
ang mga nag-ooperasyong tropa 
ng 17th IB Bravo Coy na pina- 
mumunuan ni Lt. Randy Bagapo- 
ro sa Sityo Bocali, Barangay Mi- 
sion, Sta. Teresita, (Cagayan, 
bandang alas-3 ng hapon. Na- 
patay dito ang dalawang sunda- 


lo habang nasugatan ang dala- 
wa pa. Samantala, ligtas na na- 
kaatras ang lahat ng mga geril- 
ya. 

Ilang oras bago ang pana- 
nambang, pinahinto rin ng BHB 
ang operasyon ng quarrying sa 
Mision River sa Barangay Re- 
beca, Gonzaga, sa batayang la- 
bis na ang pagkasira ng natu- 
rang ilog, na nagdudulot ng 
pagkatibag ng mga maisan sa 
magkabilang pampang nito at 
pagkahibas ng irigasyon sa mga 
palayan ng Barangay Rebeca at 
Isca. Agad namang iniatras ng 
mga tauhan ng mga kumpanya 
at ng reaksyunaryong gubyerno 
ang kanilang mga dumptruck at 
mga makinarya. 

Agad na tinugis ng 17th IB 
ang BHB para proteksyunan ang 
interes ng mga mapanira-sa-ka- 
likasang kumpanya ng quarrying 
na pinalayas ng BHB. Para pag- 
takpan ang kanilang kahihiyan, 
pinalabas ng militar sa midya na 
isang engkwentro ang naganap 
noong Pebrero 1, at sila umano 
ang nakapatay ng isang mandi- 
rigma at nakasamsam ng isang 
M14 at mga magasin. Ang to- 
too, ang ipinakita sa progra- 
mang TV Patrol-Cagayan Valley 
ay bangkay ng namatay nilang 
sundalo, habang ang M14 na- 
man ay ang hawak nito noong 
labanan. AB 


anyos, at hipag na si Mannang Rosal, 30 anyos. 
Hindi binigyan ng karampatang atensyong medi- 
kal ang mga biktima at basta na lamang sila ini- 
wan matapos maihatid sa Toran District Hospital 
sa Aparri, Cagayan. 

Ibinintang naman ng militar sa BHB ang pa- 
nanambang sa napakaestupidong dahilan na “na- 
ganap ang pananambang sa kagubatan.” Hawak 
pa rin ng militar ang bangkay ni Rosal at pilit na 
nilang pinababakwit ang iba pang mga Aggay pa- 
tungong barangay hall ng Villa Cielo para takutin 
ang mga ito, at palabasing ang BHB nga ang na- 
nambang sa kanila. 

Pebrero 2. Hinuli ng mga naka-bonnet na nag- 
ooperasyong tropa ng 17th IB si Bong Garaya ng 

Barangay Rebeca, Sta. Teresita, Cagayan. Inilub- 
lob siya ng mga sundalo sa irigasyon sa Barangay 
Cabambanan Norte sa pareho ring bayan. 

Noong araw ding iyon ay dinukot ng naturang 
mga sundalo si Lovejoy Alariao, 14 anyos na da- 
lagita na taga-Barangay Rebeca. Hanggang nga- 
yon ay hindi pa natatagpuan si Alariao. 

Pebrero 1. Ilang menor-de-edad na nakasa- 
lubong ng mga elemento ng 17th IB sa Sityo 
Bocali, Barangay Mision, Sta. Teresita, Cagayan 
ang pinilit nilang maggiya sa kanilang “clearing 
operations” at pagrerekorida sa mga burol na pi- 
naghihinalaan nilang pinagkukublihan ng BHB. 
Mula rin noong araw na ito ay nagkampo ang mga 
tropang ito sa Rebeca Elementary School at mga 
bahay sa naturang sityo. AB 


b. 4 MGA ULAT KORESPONSAL 


Pagpupugay kay Procopio “Ka Pyro” Tauro 


Lider rebolusyonaryo, 
bayani ng masa 


las-5:20 ng umaga noong Oktubre 30, 2010. Si Ka Pyro ang 
TANG sa mga Pulang kumander na namuno sa taktikal na open- 

siba na inilunsad ng mga Pulang gerilya ng Agustin Begna- 
len Command. Sa unang sampung minuto ng labanan, tinamaan si 
Ka Pyro habang pinamumunuan niya ang pag-atake at tumayo pa- 
ra magpaputok ng grenade launcher laban sa mga kaaway mula sa 
Alpha Coy, 41st IB. Pagsapit ng alas-9:10 ng umaga, namatay ang 
butihing kasama, rebolusyonaryong lider at bayani ng masa. Mula 
sa simula, sa gitna ng paghahanda, hanggang sa pagpapatupad, 
matatag si Ka Pyro sa paggabay at pamumuno sa matagumpay na 
taktikal na opensba sa Abra-Kalinga Road, Lenneng, Baay-Licuan, 


Abra. 


Si Ka Pyro (Procopio Tauro) 
ay ipinanganak at lumaki sa 
Benben, Lapaz, Abra. Ang kan- 
yang pamilya ay mga kasama, at 
kinagisnan niya ang malupit na 
buhay ng mga magbubukid at 
ang terorismo ng mga warlord. 
Nakapag-aral siya sa pamamagi- 
tan ng mga scholarship at pina- 
litaw niya ang iba pa niyang 
mga pangangailangan sa pama- 
magitan ng sariling pagsisikap. 
Kahit mga di organisadong akti- 
bista lamang sila noon, nagalit 
sa kanilang pamilya ang mga 
warlord dahil sa kanilang pag- 
suporta sa rebolusyonaryong ki- 
lusan at pag-anib sa tradisyunal 
na oposisyong partidong pam- 
pulitika. Pinatay ng mga warlord 
ang kanyang kapatid na lalaki, 
at siya at ang kanyang ama ay 
ikinulong nang humigit-kumu- 
lang isang taon dahil sa ka- 
song rebelyon. 

Matatag si Ka Pyro 
sa rebolusyonaryong pa- 
kikibaka at gagap niya 
ang mga batayang 
rebolusyonaryong 
prinsipyo dahil sa ^` 
kanyang mga kara- 


matalas niyang pag- 
unawa sa rebolusyo- 
naryong teorya. Sa bu- 
ong serbisyo niya sa ; 
BHB, naging mainit ang pa- 

kikitungo sa kanya ng mga mag- 
sasaka pangunahin dahil sa pag- 
pupunyagi niyang maglunsad ng 
rebolusyong agraryo. Mahusay 
siyang organisador. Matatag din 
siyang lumaban sa warlordismo. 
May mga kahinaan siya sa pag- 
lalapat ng ilang rebolusyona- 
ryong patakaran, dalawahang 
taktika at pagbubuo ng nagka- 
kaisang prente pero ang mga ito 
ay sekundaryo na lamang sa ka- 
nyang pangkalahatang paggam- 
pan ng gawain. 

Pinamunuan ni Ka Pyro ang 
pagbreyktru sa mahihirap na ga- 
wain ng Partido at BHB na kada- 
lasang inaayawan ng ibang mga 
kasama. Isa siya sa mga betera- 
no ng gawaing rekoberi at ng 
patuloy na pagkilos sa iba't 
ibang erya sa Abra at sa ka- 

lapit na mga munisipalidad, tu- 
lad ng BuDaBoSa (Bucloc, Dagu- 
ioman, Boliney, Sallapdan): 
hangganang LaDaLlaga (Lapaz, 
Danglas, Lagayan) sa Abra, Ilo- 
cos Norte at Ilocos Sur: at hang- 
ganang Abra-Mt. Province-Ilo- 
cos Sur. Hindi niya ininda ang 
walang tigil na pang-aatake ng 
kaaway at mahirap na buhay ge- 
rilya at pinamunuan niya ang 
mga kasama para mapalakas ang 
kanilang rebolusyonaryong ka- 
tatagan at pagpupunyagi. 

Si Ka Pyro ay mahusay na gu- 
ro at propagandista sa hanay ng 
batayang masa. Malalim ang ka- 
nyang gagap sa mga problema 
ng mamamayan at mahusay siya 
sa pagdedetalye ng iba't ibang 
isyu at pangyayari. Nagsilbi 
itong kongkretong halimbawa 
ng rebolusyonaryong teorya at 
epektibong instrumento sa pag- 
papaliwanag sa mamamayan ng 
mga patakaran at programa ng 
rebolusyonaryong kilusan. 

Bilang biktima ng burgis-de- 
kadenteng buhay noong nag-aa- 
ral pa siya sa kolehiyo at sa 
maikling panahong naging em- 
pleyado siya ng gubyerno, na- 
muhay si Ka Pyro bilang lum- 
pen-intelektwal. Marami siyang 
naging bisyo at mga burgis-pyu- 
dal na relasyon. Ang kanyang 
mga kongkretong karanasan sa 
burukrata kapitalismo habang 
nasa reaksyunaryong gubyerno 
ang tumulak sa kanyang mag- 
pursige sa paglaban sa warlor- 

dismo at korapsyon. Bilang li- 
gal na aktibista sa sentrong 


RE Bi Wk bayan ng Bangued, nagkaro- 

wak na gagap sa kalagayan 
ng prubinsya at ng mga kina- 
gawain dito. 
Nang magkasakit siya dahil sa 
kanyang mga bisyo, nagpasya 
siyang itakwil ang lahat ng 
ito. Mula nang pumasok siya 
sa BHB ay naging malu- 
sog na ang kanyang pa- 
mumuhay. Nagkaroon siya 
ng isang anak na babae na 

mahal na mahal niya--bunga ito ng isang 
relasyon bago siya sumanib sa BHB. Mati- 
yaga niyang hinintay ang pagkakataong 
makipagkita sa kanyang anak at ihabol 
ang paggampan bilang magulang at pag- 
kakaroon ng limitadong buhay-pamilya. 

Sa kabila ng mga aksyong pandisipli- 
nang iginawad sa kanya dahil sa kanyang 
mga dating pagkakamali, si Ka Pyro ay na- 
ging huwaran ng pagwawasto at rebolu- 
syonaryong pagpupunyagi. Kahit sa pana- 
hon ng krisis at pagkakamali, palagi ni- 
yang taglay ang rebolusyonaryong opti- 
mismo. Walang humpay ang kanyang pa- 
nanalig sa pagwawasto, at palagian si- 
yang tumatanaw sa maaliwalas na rebolu- 
syonaryong hinaharap. Kahit sa panlili- 
gaw at pag-ibig ay matiyaga siya at may 
di natitinag na optimismo. 

Matatag ang pag-unawa at pagprayo- 
ritisa ni Ka Pyro sa armadong rebolusyo- 
naryong pakikibaka at ang pananalig ni- 
ya sa pagkamakatarungan nito. Upang 
malabanan ang konserbatismong militar, 
sumama siya sa mga operasyong miltar 
at aktibong lumahok sa Provincial Opera- 
tional Command. Ang taktikal na opensi- 
ba noong Oktubre 30, 2010 ang naging 
huling proyekto ni Ka Pyro. Direkta si- 
yang kasangkot sa paghahanda, paglutas 
sa mga gusot sa gawaing paniktik, pag- 
paplano ng labanan at pagsasagawa ng 
dry run hanggang sa aktwal na imple- 
mentasyon. Isinakripisyo niya ang ka- 
nyang buhay upang isulong ang arma- 
dong rebolusyonaryong pakikibaka, bigu- 
in ang Oplan Bantay Laya 2 at isulong 
ang rebolusyon tungo sa estratehikong 
pagkapatas hanggang sa ganap na ta- 
gumpay. 

Ang buhay ng isang rebolusyonaryo 
ay dapat sukatin sa kanyang aktwal na 
mga ambag sa pagrerebolusyon. Walang 
duda na ang rebolusyonaryong papel ni 
Ka Pyro ay importante at may estratehi- 
kong halaga hindi lamang sa Abra kundi 
sa buong rehiyon ng Ilocos-Cordillera. 
Nakitil ang buhay ng isang rebolusyona- 
ryo subalit ang kanyang mga pangarap at 
mithiin ay magpapatuloy sa pamamagi- 
tan ng mamamayan at mga rebolusyona- 
ryong tinulungan niyang mapukaw, ma- 
organisa at kumilos. Si Ka Pyro ay di la- 
mang namatay na rebolusyonaryo kundi 
bilang lider proletaryo. AB 

MGA ULAT KORESPONSAL 


Treyning ng mga medik 
sa Samar, idinaos 


atagumpay na idinaos ng yunit medikal ng 
Mee Martires Command ng Bagong Hukbang 

Bayan nitong Enero-Pebrero ang isang pagsa- 
sanay sa layuning pataasin ang antas ng kakayahan 
ng makinarya para sa pangangalaga ng kalusugan at 
pangangailangang medikal ng mga yunit pangkombat 
ng hukbo. 

Bukod pa sa pagpapataas ng kakayahan sa pang- 
gagamot, ang nakapagtapos na isang iskwad ng mga 
medik mula sa iba't ibang platung gerilya at mga pa- 
ramedik mulang sa mga samahang masa ay magsisilbi 
ring mga medik-instruktor na may kakayahang magsa- 
nay sa susunod pang grupo ng mga medik at parame- 
dik. Ikaapat na itong pagsasanay sa ilalim ng yunit 
medikal ng EMC sa Samar at Leyte, kung saan daan- 
daang magsasaka rin ang natulungan ng mga medik 
ng BHB. 


Inilinaw sa pagsasanay na ang gawaing medikal ay 
regular na trabaho at hindi lamang ginagampan kung 
mayroon nang pasyenteng nangangailangan ng tu- 
long. Pinaunlad din dito ang oryentasyon ng medik 
ng platun (P5) batay sa Mga Regulasyon ng Platun 
Gerilya at naipaliwanag na isa itong malawak na ga- 
wain. 


Kasabay nito, nag-aral ng Intermedyong Kursong 
Pangkalusugan ang mga kasapi ng P5 ng dalawang 
platun. Mas masinsin nilang pinag-aralan ang mga ba- 
hagi at proseso ng katawan ng tao (anatomy and 
physiology), paggamot sa iba't ibang ordinaryong sa- 
kit, tamang pag-alaga sa pasyente (nursing skills), 
paggamit ng anesthesia, menor na pag-oopera at den- 
tistry. 

Dumaan din sa praktikum ang mga kasapi ng P5. 
Inalam nila kung paano kinukuha ang kasaysayan ng 
sakit (case history). Nag-aral din sila ng diagnosis at 
trauma management o pag-alaga sa sugat mula sa 
punglo (gunshot wound o GSW). Tinutukan sa trauma 
management ang mga sugat mula sa bala dahil kaila- 
ngang mapataas ang kakayahan ng mga medik ng pla- 
tun sa harap ng pagsusulong ng digmang bayan tungo 
sa bago at mas mataas na antas. 


Pagkatapos ng pag-aaral, sumabak agad ang mga 
medik-estudyante sa paglilingkod sa dalawang baryo 
kasama ang kanilang mga instruktor. Mahigit 100 
magsasaka ang nabigyan ng serbisyo tulad ng tsek- 
ap, acupressure, pagbunot ng ngipin, pagtutuli, pag- 
tanggal ng cyst, pagpaliwanag sa masa ng sanitasyon, 
nutrisyon at mga komon na sintomas ng sakit, reflexo- 
logy, at pamamahagi ng mga halamang gamot at pro- 
dukto. AB 


Rehimeng Aquino, 
inutil sa harap ng pagsirit 
ng presyo ng langis 


agpapakainutil ang rehimeng Aquino sa harap ng sunud- 
Nee na pagtaas ng presyo ng gasolina, krudong langis at 
iba pang produktong petrolyo nitong nakaraang mga linggo. 
Sa kabila ng labis na pabigat na dulot ng pagsirit ng presyo ng la- 
ngis, walang ginawa ang Malacaang para pangalagaan ang interes 
ng mamamayan laban sa pagkamal ng supertubo ng mga dayuhang 


kumpanya sa langis. 

“Ang pagtataas ng presyo ng 
langis ay kinakailangan,” ang 
tanging isinaad ng Malacañang 
matapos ang sunud-sunod na 
pagtataas ng mga dayuhang 
kumpanya ng langis sa presyo 
ng mga produkto nila noong na- 
karaang linggo. Sa loob ng apat 
na araw, itinaas nang hanggang 
P2 bawat litro ang presyo ng 
gasolina at iba pang produktong 
petrolyo. 

Isinangkalan ng mga gaha- 
mang dayuhang kumpanya sa la- 
ngis ang pampulitikang kagulu- 
han at namumuong gera sibil sa 
Libya upang pasiritin ang presyo 
ng langis. Ang totoo, wala pa sa 
1% ng pandaigdigang produk- 
syon ng langis ang apektado 
bunsod ng pagbagal ng produk- 


syon nito sa Libya. 

Umaabot na ngayon sa 
$110-120 kada bariles ang pre- 
syo ng langis sa pandaigdigang 
pamilihan. Ito ngayon ang gi- 
nagamit ng mga dayuhang 
kumpanya sa langis upang big- 
yang-matwid ang sunud-sunod 
na pagtataas nila ng presyo ng 
langis sa lokal na pamilihan. 
Mula Enero ay umabot na sa 
mahigit P5 kada litro ang itina- 
as ng presyo ng mga produk- 
tong petrolyo sa Pilipinas. Ka- 
tunayan, malaking bahagi ng 
pandaigdigang suplay ng langis 
ay kontrolado rin ng dayuhang 
malalaking kumpanya ng langis 
na siyang nagmamay-ari sa mga 
lokal na kumpanya. Sa bawat 
pagtaas ng presyo sa lokal na 


Pag-abandona sa mga OFW 
sa Middle East at North Africa 


Aquino sa patuloy nitong pagpapabaya sa mga Overseas Fi- 


M sun binatikos ng Migrante International ang rehimeng 


lipino Workers (OFW). Bigo ang gubyerno sa obligasyon ni- 
tong protektahan ang mga OFWs lalo na sa gitna ng matinding si- 
galot ngayon sa Middle East at North Africa. 


Partikular na tinukoy ng Mi- 
grante ang ka- 
lagayan 

ng mga OFW sa Libya. Ayon kay 
Gary Martinez, tagapangulo ng 
Migrante, 6% lamang 
mula sa mahigit 26,000 
OFW sa Libya ang naili- 
kas ng gubyerno paba- 
lik sa Pilipinas. Sina- 
bi rin ni Martinez na 
hindi dapat magtak- 
da ng dedlyan ang 
gubyerno sa paglili- 


pamilihan, kung gayon, nagka- 
kamal ang mga ito ng doble- 
dobleng tubo. 

Tinutuligsa ng mga progresi- 
bong organisasyon at iba't 
ibang sektor ang kawalan ng 
kontrol sa pagpepresyo ng la- 
ngis sa lokal na pamilihan. 
Ipinananawagan nila ang pag- 
babasura sa Oil Deregulation 
Law, ang batas na nagbibigay ng 
buong laya sa mga kumpanya sa 
langis na itakda ang presyo ng 
kanilang mga produkto at ma- 
ngamkam ng supertubo. 

Subalit sa halip na panigan 
ang panawagang ito ng mama- 
mayan, mabilis na ibinasura ng 
Malacahang ang panukala sa 
katwirang kulang ang pondo ng 
gubyerno para ipatupad ang re- 
gulasyon. Sa pananaw ng Ma- 
lacahang, ang regulasyon ay 
paggarantiya ng estado na tu- 
luy-tuloy na makapagkakamal 
ng tubo ang mga dayuhang 
kumpanya sa langis sa halip na 
pagkontrol sa tubo ng mga ito 
upang pangalagaan ang interes 
ng mamamayan. 

Ang pagpapakainutil ng rehi- 
meng Aquino sa pagharap sa tu- 
luy-tuloy na pagtaas ng presyo 
ng langis ay magdudulot ng iba- 
yong kahirapan sa mamamayan. 


kas ng mga Pilipino dahil nasa 
panganib ang buhay ng mga 
manggagawa roon. 

Insulto rin ang ibinibigay na 
P10,000 sa mga OFW na umuwi, 
dahil halos 5150,000 ang inila- 
an ng DFA para sa paglilikas bu- 
kod pa sa P200 milyong ibini- 
gay ng Overseas Workers Welfare 
Administration (OWWA). Wala 
ring inialok na maayos na traba- 
ho para sa kanila. Kung gaano 
kabilis magpadala ang Malaca- 
Aang ng OFW para magbenta ng 
lakas-paggawa sa ibang bansa, 
ganoon naman sila kabagal na 
tugunan ang mga hinaing ng 
mga ito, pahayag pa ni Marti- 
nez. Ayon naman sa ulat ng Mi- 
grante-Middle East, isang OFW 
ang nasawi sa Libya matapos lu- 

musob ang mga di kilalang armado sa kumpanya 
kung saan siya nagtratrabaho. Inaalam pa kung 
tinamaan ng bala o bumagsak mula sa rig ang 
OFW. Ilang OFW naman ang napaulat na pwersa- 
hang lumikas patungo sa kalapit na bansa sa pa- 
mamagitan ng pagtawid sa disyerto. Ang ilan ay 
nagkululang na ng pagkain habang ang iba ay 
nagkakasakit na sa matinding init at pagod. 

Sinabi naman ng Kilusang Mayo Uno (KMU) na 
dapat magkaroon ng pangmatagalang plano sa 
kabuhayan at trabaho ang rehimeng Aquino para 
sa mga OFW. Babalik din, anila, ang mga OFW pa- 
ra makipagsapalaran sa ibang bansa kung walang 
maayos na trabahong ibibigay ang gubyerno rito 
sa Pilipinas. Nagprotesta ang Migrante at iba 
pang mga grupo sa Plaza Miranda sa Quiapo, May- 
nila noong Pebrero 28 upang igiit sa rehimen na 
magkaroon ng kongkretong aksyon sa mga inili- 
kas na OFW. Maging ang ilang mga OFW na naipit 
sa ibang lugar ay nagpakita ng pagkadismaya sa 
pamamagitan ng pagdadala ng plakard na may 
nakalagay na “Mga salot sa OFW: P-Noy, DFA, OW- 
WA, DOLE, Philippine Embassy at POEA.” 

Sa mga kalapit na bansa ng Libya, patuloy din 


Kaguluhan sa Libya, 
sinasagpang ng US 


ang paghihirap ng mga OFW. Sa Egypt, bigo ang 
rehimeng Aquino na mailikas ang lahat ng mga 
OFW rito noong kasagsagan ng pagpapatalsik kay 
Hosni Mubarak. Apatnapu't anim lamang ang umu- 
wi mula sa 6,500 OFW nagtratrabaho sa kabila ng 
P25 milyong inilaang pondo ng DFA para sa pag- 
papalikas sa mga manggagawang Pilipino roon. 

Sa Bahrain, nanawagan ang Migrante-Middle 
East kay Aquino na magkaroon ng contingency 
plan para sa kaligtasan ng mga OFW doon. Umaa- 
bot sa 30,000 OFW ang nasa Bahrain ngayon. 

Sa ibang bansa, samutsari rin ang mga isyung 
kinakaharap ng mga OFW. Sa China, may tatlong 
Pilipinong nahatulan ng kamatayan. Mayroong 
mga naging biktima ng pagbaha at kalamidad sa 
Middle East at Australia. May mga nasawi sa lin- 
dol sa New Zealand. Nariyan ang misteryosong 
pagkamatay ng isang Pilipino sa Saudi Arabia at 
patuloy na pagpasok ng mga OFW sa Afghanistan, 
Jordan at Iraq kahit idineklara nang iligal ang 
magtrabaho rito. Lahat ng ito ay patunay ng ka- 
biguan ng rehimen na protektahan ang kaligtasan 
at karapatan ng mga Pilipinong nagtratrabaho sa 
ibang bansa. 


produksyon nito ay 1.6 milyon 
bariles bawat araw. 

Matagal nang pinaglalawa- 
yan ng US at mga alyado nitong 
imperyalista ang yamang langis 


mapatalsik na ang lider nitong si Moammar Gadhaffi. Si Gad- 


Ç prepress ng US ang kasalukuyang kaguluhan sa Libya para 


haffi ang matagal nang pinuno ng Libya na kilala sa kanyang 


mga deklarasyong anti-US. 

Ang pakikialam ngayon ng 
US sa Libya ay tulak ng interes 
nitong makontrol ang yamang 
langis ng Libya. Tahasan ngayon 
itong nakikialam sa panloob na 
mga usapin ng Libya nang igiit 
ni Pres. Barack Obama ng US no- 
ong Pebrero 28 na magbitiw na 
sa pwesto si Gadhaffi. Ilang 
barko de gera ng US mula sa Red 
Sea ang bumibiyahe ngayon pa- 
tungo sa Libya upang bantaan si 
Gadhaffi. 

Ang pag-aalsa sa Libya laban 
sa paghahari ni Gad- 
haffi ay nagsimula pa 
noong Pebrero 15. Ba- 
hagi ito ng kumakalat 
na apoy ng mga protes- 
ta sa Middle East at North 
Africa. Mula sa pinagsimulan 
nito sa Tunisia, pumutok na 
ang mga pag-aalsa sa Egypt, 

Bahrain, Algeria, Morocco, Iraq, 
Oman, Yemen, Saudi Arabia, Qa- 
tar, Iran, Syria at Jordan. Hu- 
mantong na ang mga protesta 
sa pagbabagsak ng matagal 
nang mga diktador sa Tunisia at 
Egypt. 

Ang Libya ay isang bansa sa 
North Africa na may popula- 
syong 6.5 milyon. Mayaman ito 
sa reserbang langis na may mas 
mataas na kalidad kung ihaham- 
bing sa Saudi Arabia at iba pa. 
Ang kabuuang 


ng Libya. Determinado silang 
higpitan ang kanilang kontrol sa 
lahat ng mayor na pinagkuku- 
nan ng langis at gas sa buong 
mundo. Dati nang kumukulo ang 
kanilang dugo sa gubyerno ni 
Gadhaffi at iba pang gubyer- 
nong naggigiit ng pambansang 
kasarinlan at nagkakait sa mga 
imperyalista na monopolisahin 
ang langis. 

Hayagang nagkukumahog 
ang US na agawin at pahigpitin 
ang kontrol nito sa mga yamang 
langis ng Libya, tulad ng naga- 
wa na nito sa Iraq. Pinangungu- 
nahan ngayon ng US ang 
pagpapataw ng mga parusa 
sa Libya at pagbabantang 
gagamitan din ito ng agre- 
syon at pagmamalupit tulad ng 
nangyari nang agawin ng US 
ang yamang langis ng Iraq. 

Kabilang sa panggigipit na 
ginagawa ngayon kina 


“Libya...,” sundan sa pahina 12 

Mangangamkam ng lupa 
sa Cagayan, binarikadahan 


NAGBARIKADA ang mahigit 500 
mamamayan sa Mision River sa 
Sta. Teresita, Cagayan noong 
unang linggo ng Pebrero para 
harangan ang pagsarbey ng 
mga Taiwanese na pinamumu- 
nuan ng isang Mr. Lu sa natu- 
rang ilog. Nagmula ang mga 
nagbarikada sa mga baryo ng 
Isaca, Rebeca, Cabambanan Sur 
at Mision sa naturang bayan. 

Tinututulan nila ang pag- 
angkin ni Lu sa 1,500-ekta- 
ryang lupain sa pagitan ng Ba- 
rangay Rebeca at Barangay 
Isaca, kasama na ang magkabi- 
lang pampang ng Mision River. 
Naniningil pa siya sa mga ku- 
mukuha ng buhangin at bato sa 
naturang ilog. 

Binantayan ng mga elemento 
ng 17th IB ang pagsasarbey ng 
mga Taiwanese sa Mision River, 
at sinaklaw ng kanilang opera- 
syon ang panahon ng tigil-putu- 
kan noong Pebrero 15-21. Ini- 
lunsad ang operasyon sa Sityo 
Paribalat, Barangay Dungeg at 
Sityo Camandarinan, Barangay 
Aridaoen sa bayan ng Sta. Tere- 
sita at sa Barangay Villa Cielo sa 
bayan ng Buguey. 


“Libya...,” mula pahina 11 


Gadhaffi ang pagbabawal ng UN 
Security Council sa mga upisyal 
ng rehimen na magbyahe at 
maglipat ng mga ari-arian. Iniu- 
tos na rin ng Britain ang pag- 
kontrol sa 532 bilyong halaga 
ng mga ari-arian ng Libya na na- 
kalagak karamihan sa mga bang- 
ko sa London. 

Samantala, tuluy-tuloy ang 
pagsugod ng mga rebeldeng Lib- 
yan mula sa silangang bahagi 
ng bansa patungong Tripoli, ka- 
bisera ng bansa, kung saan ina- 
take ng mga raliyista ang mga 
istasyon ng pulis at istasyon ng 
radyo ng estado at sinunog ang 

Protesta laban sa pagtaas ng matrikula, inilunsad 


MATAGUMPAY na nakapaglunsad ng pambansang araw ng pagki- 
los ang mga kabataan at estudyante laban sa pagtaas ng matri- 
kula at iba pang mga bayarin. 


Libu-libong estudyante ang nagrali sa Mendiola sa Maynila 
noong Pebrero 28 at nanawagan na itigil na ang pagtaas ng ma- 
trikula. Pinamunuan ng mga progresibong organisasyon ang 
pagkilos na nilahukan ng mga estudyante mula sa iba't ibang 
pampubliko at pribadong kolehiyo at hayskul. Nagkaroon din ng 
sabay na pagkilos ang mga estudyante sa Ilocos Sur, Baguio, 
Pampanga, Laguna, Palawan, Iloilo, Tacloban, Cebu, Butuan, 
North Cotabato, Cotabato City, Davao at General Santos. 

Ayon kay Vanessa Faye Bolibol, secretary-general ng National 
Union of Students in the Philippines (NUSP), umaabot sa 10- 
15% pagtaas ng matrikula ang balak singilin ng ilang paaralan. 
Inihalimbawa ni Bolibol ang Father Saturnino Urios University 
na nagtaas ng matrikula nang 10%; Baguio Central University, 
12%; at University of Negros Occidental Recoletos, 14%. Maging 
ang mga State Universities and Colleges (SUC) ay may planong 
magtaas ng matrikula, tulad ng Pangasinan State University na 
magpapataw ng 16% pagtaas (P150 hanggang P175 bawat unit) 
at Don Honorio Ventura State University na magpapatupad ng 
30% pagtaas (katumbas ng P130 hanggang P170 bawat unit). 
Mayroon ding pagtaas sa mga bayarin sa Eulogio “Amang” Rodri- 
guez Institute of Science and Technology (EARIST) at University 
of the Philippines-Mindanao. 

Samantala, nagsampa naman ng reklamo ang mga estudyante 
sa Commission on Higher Education (CHEd) noong Marso 4 laban 
sa mga eskwelahang sapilitang naniningil ng mas mataas na ma- 
trikula at bayarin. Naghain naman ng panukalang batas si Kaba- 
taan Party Rep. Raymond Palatino para sa regulasyon ng matriku- 
la at iba pang mga bayarin. Pakay din nitong palakasin ang ka- 
pangyarihan ng mga estudyante at magulang sa konsultasyon at 
pagpapahintulot sa anumang dagdag-bayarin sa mga paaralan. 


mga upisina ng gubyerno. Na- 
kontrol nila ang mga bayan at 
lunsod sa silangang bahagi ng 
bansa kung saan nakakonsentra 
ang 80% ng langis at impras- 
truktura sa pagkuha nito. Noong 
Marso 1 ay nakontrol nila ang 
isa sa mga kinikilalang balwarte 
ni Gadhaffi sa bandang kanluran 
ng Tripoli, ang syudad ng Zyawi- 
ya, bukod pa sa mga karatig-ba- 
yan. Sa mga lugar na kontrolado 
na nila ay nagbubuo sila ng 
pansamantalang konseho. 

Tulad ng nangyayari sa iba 
pang bansa sa Middle East at 
North Africa, inaareglo na nga- 
yon ng imperyalismong US at iba 


pang alyado nito ang pagpapau- 
po ng isang papet na magbibi- 
his-demokrata at mangunguna sa 
pagbubuo ng bagong konstitu- 
syon, paglulunsad ng pana-pana- 
hong eleksyon at pagtatakda ng 
mga hangganan sa mga termino 
ng mga halal na upisyal. 

Ang pag-aalsang masang ito 
ay kailangang samantalahin ng 
mga rebolusyonaryong pwersa 
upang itayo o palakasin ang 
mga rebolusyonaryong partido, 
organisasyong masa at alyansa 
para sa patuloy na pagsusulong 
ng adhikain ng mamamayan pa- 
ra sa pambansa at panlipunang 
paglaya. AB 

Patuloy ang pakikibaka 
para sa katarungan ng mga biktima 
ng diktadurang Marcos 

wad na bayad-pinsala sa 7,526 na biktima 

ng pasistang diktadurang Marcos. Nitong 
Marso 1, sinimulang ibahagi sa kanila ang hala- 
gang 57.5 milyon na katumbas ng mahigit 
P40,000 lamang bawat isa. Bagamat tinatanggap 
nila ang maliit na halaga bilang danyos, hindi pa 
rin sila lubos na nalulugod. Patuloy ang pagkau- 
haw nila para sa tunay na katarungan. 

Hindi sila lubusang nasiyahan sa ginawang 
pagkatawan sa kanila ng abugadong si Robert 
Swift. Mahigit 2,000 sa orihinal 
na 9,539 na nagsampa ng kaso sa 
korte sa US noong 1988 ang ina- 
lis sa listahan batay sa bagong 
itinakdang “rekisito” ni Swift. 
Marami sa kanila ang tumungo sa 
Maynila at nadismaya nang mala- 
mang sila ay tinanggal sa listahan. 

Kalakhan ng mga biktima ng 
pasistang diktadura ay 
nagkakaedad na. Mara- 


Kie na kulang at lubhang huli ang igina- 


mi ang namatay na. EG KP 
Dalawampu't limang ZA EP 


taon na ang nakalili- 
pas mula nang mai- 
bagsak ang diktadu- 
rang Marcos. Noon pang 
1992 nagtagumpay ang 
mga biktima sa isinampa nilang kaso 
sa Hawaii Federal District Court kung 
saan napatunayan na may sala ang re- 

himeng Marcos sa malalalang paglabag 
sa karapatang-tao. Malaking inhustisya 
ang labis-labis na pagkaantalang isakatuparan 
ang bayad-pinsala sa mga biktima at pagpa- 


Pagbubukas ng 


Mga tampok sa 
g P usapang pangkapaya- 


isyung ito... 

Mga aktibista ng KMP 
at BM, pinaslang 


pabaya sa mga Marcos at kanilang kroni na patu- 
loy na mamayagpag sa kapangyarihan. 

Kulang na kulang ang kabuuang inareglong 
halagang $7.5 milyon na piaghatian ng libu-li- 
bong biktima ni Marcos. Napakaliit nito kumpara 
sa tindi ng kalupitang dinanas nila sa ilalim ng 
pasistang rehimen. Pero higit dito, napakaliit ni- 
to bilang parusa sa pasistang diktador na nagka- 
mal ng napakalaking yaman at nagpakasasa sa ka- 
pangyarihan. Kulang pa sa isang porsyento ito ng 
itinakdang $1.97 bilyong bayad-pinsala ng korte 

sa US. Para sa mga Marcos at kanilang 
mga alipures, barya lamang ito 
na animo'y isinaboy nila para 
patahimikin ang patuloy na si- 
gaw para sa katarungan. 

Kaguluhan sa Libya, 
sinasagpang ng US 

Mga tuntunin sa paglilimbag 

1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 


Sa print dialog, i-check ang Print as image 
Alisin ang check sa Shrink oversized pages to paper size 


I-click ang Advanced 
Tiyaking naka-set sa 100% ang Scaling 


a) 

b) 

k) I-click ang Properties 
d) 

e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


